Z A P I S N I K
17. sjednice Vijeća Gradske četvrti Podsljeme,
održane 27. listopada 2022., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Reana Senjković-Svrčić, Luka Maloča, Anita Matković, Tihomir Milovac,  Snježana Punjek, Pero Semren, Drago Boras i Damir Pavlek.

NENAZOČNI ČLANOVI VIJEĆA: Ivan Laco – ispričao se, Ana Večerin Novaković - ispričala 
se

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   

Predsjedava: Krešimir Kompesak, predsjednik Vijeća.

Predsjednik konstatira da je prisutno 9 članova Vijeća, što znači da Vijeće može pravovaljano odlučivati, te otvara 17. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 16. sjednice. Bez rasprave, jednoglasno je usvojen zapisnik 16. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:

	
[bookmark: _Hlk120529216]1.  Prijedlog Pravila Gradske četvrti Podsljeme

[bookmark: _Hlk120529713]2.  Prijedlog Poslovnika o radu Vijeća Gradske četvrti Podsljeme

3.  Prijedlog izmjene Financijskog plana Gradske četvrti Podsljeme u 2022. – donošenje 
     zaključka

4.  Prijedlog Programa održavanja komunalne infrastrukture na području Gradske 
     četvrti Podsljeme u 2023. – donošenje zaključka

5.  Prijedlog Programa građenja komunalne infrastrukture na području Grada Zagreba 
     u 2023. – davanje mišljenja

6.  Prijedlog Programa održavanja javnih prometnih površina, građevina i uređaja javne 
     namjene, javne rasvjete te izvanrednog održavanja nerazvrstanih cesta na 
     području Grada Zagreba u 2023. – davanje mišljenja

7.  Pitanja, prijedlozi i obavijesti

	


Ad 1. Prijedlog Pravila Gradske četvrti Podsljeme

Predsjednik Vijeća objašnjava kako je Gradski ured za mjesnu samoupravu, civilnu zaštitu i sigurnost pripremio nova Pravila za sva Vijeća Gradskih četvrti, u kojima su usklađene mnoge stvari sa zadnjim izmjenama Statuta Grada Zagreba, kao i određena poboljšanja koja su se pokazala potrebnim i praktičnim. Prijedlog Pravila svi članovi dobili su na mail.

Bez rasprave, Vijeće jednoglasno donosi Pravila Gradske četvrti Podsljeme. Ista se nalaze u privitku ovog zapisnika. 


Ad 2.  Prijedlog Poslovnika o radu Vijeća Gradske četvrti Podsljeme

Predsjednik Vijeća objašnjava kako je Gradski ured za mjesnu samoupravu, civilnu zaštitu i sigurnost, kao i za Pravila gradskih četvrti, pripremio nove Poslovnike o radu za sva Vijeća Gradskih četvrti. Prijedlog novih Poslovnika o radu svi članovi dobili su na mail.

Bez rasprave, Vijeće jednoglasno donosi Poslovnik o radu Gradske četvrti Podsljeme. Isti se nalazi u privitku ovog zapisnika. 


Ad 3.  Prijedlog izmjene Financijskog plana Gradske četvrti Podsljeme u 2022.

Predsjednik Vijeća obavještava članove kako je nadležni Gradski ured poslao Prijedlog izmjene Financijskog plana Gradske četvrti Podsljeme za 2022., u kojem se samo mijenja naziv jedne od računovodstvenih pozicija. Isti su članovi Vijeća dobili na mail.

Bez rasprave, Vijeće jednoglasno donosi Zaključak o izmjeni Financijskog plana Gradske četvrti Podsljeme u 2022. Isti se nalazi u privitku ovog zapisnika. 


Ad 4. Prijedlog Programa održavanja komunalne infrastrukture na području Gradske 
četvrti Podsljeme u 2023.

Predsjednik Vijeća predstavlja Program održavanja komunalne infrastrukture na području Gradske četvrti Podsljeme u 2023., koji je isti kao i prethodnih godina. Navedeni Program zadan je Proračunom Grada Zagreba i pokriva troškove redovnog održavanja komunalne infrastrukture. Isti su članovi Vijeća dobili na mail.

Bez rasprave, Vijeće jednoglasno donosi Program održavanja komunalne infrastrukture na području Gradske četvrti Podsljeme u 2023. Isti se nalazi u privitku ovog zapisnika. 


Ad 5.  Prijedlog Programa građenja komunalne infrastrukture na području Grada 
Zagreba u 2023. – davanje mišljenja

Predsjednik Vijeća predstavlja Prijedlog Programa građenja komunalne infrastrukture na području Grada Zagreba u 2023., koji su svi članovi Vijeća dobili na mail. Ističe kako je relativno zadovoljan prijedlozima koji su se našli u Programu, a također ističe kako je dobivena informacija od nadležnih gradskih ureda kako ubrzo kreće raspisivanje natječaja za gradnju zamjenske ambulante u Gračanima, čiji se početak gradnje očekuje u prvoj polovici 2023. godine.

Nakon kraće rasprave, Vijeće daje pozitivno mišljenje na Prijedlog Programa građenja komunalne infrastrukture na području Grada Zagreba u 2023.


Ad 6.  Prijedlog Programa održavanja javnih prometnih površina, građevina i uređaja 
javne namjene, javne rasvjete te izvanrednog održavanja nerazvrstanih cesta na 
području Grada Zagreba u 2023. – davanje mišljenja

[bookmark: _Hlk120530910]Predsjednik Vijeća također predstavlja i Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja 
nerazvrstanih cesta na području Grada Zagreba u 2023., koji su svi članovi Vijeća dobili na 
mail. Ističe kako se neki projekti prenose iz prijašnjih godina, ali očekuje se pojačana realizacija tokom 2023. te predlaže davanje pozitivnog mišljenja.

Nakon kraće rasprave, Vijeće daje pozitivno mišljenje na Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.


Ad 7. Pitanja, prijedlozi i obavijesti

Predsjednik Vijeća obavještava kako je održao sastanak sa novim pročelnikom Gradskog ureda za mjesnu samoupravu, civilnu zaštitu i sigurnost. Ističe pozitivne dojmove sa sastanka, gdje je pročelnika molio da proba poboljšati povratnu komunikaciju gradskih tijela i komunalnih tvrtki prema Vijećima Gradskih četvrti, a posebno se to odnosi na Vodoopskrbu i odvodnju d.o.o.

Vezano za teme sa zadnje dvije sjednice, spomenuta problematika u dijelu ulice Medveščina poslana je prema nadležnim tijelima, a u proceduri je i problematika autopraone kod groblja u Šestinama.

Ističe kako je održana tribina Čistoće o novom modelu sakupljanja otpada, na kojoj je bio iznimno slab odaziv građana. U planu je i tribina o pravima starijih osoba iz sustava socijalne skrbi, koja će biti održana u Mjesnom odboru Markuševec, u organizaciji Gradskog ureda za socijalnu zaštitu, zdravstvo, branitelje i osobe s invaliditetom. O terminu održavanja tribine svi će članovi Vijeća dobiti obavijest. Nadamo se da će odaziv bar biti bolji od tribine Čistoće.

Reana Senjković-Svrčić ističe problem zapunjenih slivnika u dijelu ulice Potočani, od kbr. 11-15A, gdje su građevinski radnici izlijevali ostatke nakon samih radova. Zatražit će se eventualni postupanje komunalnog redara, kao i čišćenje slivnika od strane ViO-a.

Luka Maloča ističe kako je sa projektantom Zrinjevca obišao vanjski prostor Vrtića Vjeverica u Gračanima, te će projekt biti spreman za Plan komunalnih aktivnosti 2023.

Predsjednik Vijeća napominje kako su naručeni vijenci za nadolazeći blagdan Svih svetih te moli da članovi Vijeća polože vijence na spomenike sa svog područja.

Sjednica je završena u 8:45 sati.


Zapisnik vodio:

Goran Rogić



[bookmark: _Hlk104212074]KLASA: 024-08/22-002/282
URBROJ: 251-13-11-2/002-22-2
[bookmark: _GoBack]Zagreb, 27. listopada 2022.

